***Ons Praat in Een Stem Belofte***

*Die MIV epidemie is op ‘n mespunt. Na ‘n buitengewone, dekade-lange en wêreldwye intensiewe poging bestaan die moontlikheid om VIGS as ‘n publieke gesondheidsbedreiging te beëindig. Die uitdaging is dat die toenemende gebrek aan politieke wil en motivering om die epidemie te beëindig, kan lei tot ‘n ernstige herlewing van die epidemie in die 2020s, wat miljoene der miljoene lewens kan bedreig. Sterk voorspraak van geloofsgemeenskappe is baie belangrik om te verseker dat die wêreld volhard en die VIGS-epidemie uiteindelik beëindig.*

*Die “Ons Praat in Een Stem Gelofte” is ‘n inter-godsdienstige uitdrukking van voorspraak en toewyding wat in eredienste of by ander godsdienstige MIV-verwante geleenthede gebruik kan word.*

**Leier:** As leiers en volgeling van verskillende geloofstradisies, praat ons met een stem om dringend te versoek dat die wêreld opnuut daarop fokus om VIGS te beëindig.

**Leier:** Ons praat met een stem, omdat ons verskillende geloofstradisies baie heilige waardes deel.

**Almal:** Ons deel die oortuiging dat alle mense met waardigheid en respek behandel moet word.

**Almal:** Ons deel die verantwoordelikheid om uit te reik na randfigure en om weerloses te beskerm.

**Leier:** Alhoewel MIV en VIGS verskillende mense, streke en sosiale groepe verskillend affekteer, weet ons dat die epidemie die hele mensdom beïnvloed.

**Respons:** As lede van een mensdom verbind ons ons daartoe om ons deel te doen om die epidemie te beëindig.

**Leier:** Ons erken dat godsdienstige oorwegings en praktyke soms gebruik word om veroordelende sienings en houdings te regverdig en dat die stigma en diskriminasie wat hieruit voortvloei mense met MIV, sowel as die wêreldwye respons op die VIGS epidemie, benadeel het.

**Respons:** Ons verwerp hierdie veroordelende sienings en verbind onsself om stigma binne ons geloofsgemeenskappe en die wyer gemeenskap tee te staan.

**Leier:** Ons glo dat alle mense toegang tot MIV voorkomings- en behandelingsdienste moet hê, insluitend die wat deur die gemeenskap eenkant toe geskuif word.

**Respons:** Ons pleit vir universele toegang tot MIV dienste wat met waardigheid en respek verskaf word, sonder stigma, diskriminasie of vrees vir vervolging.

**Leier:** Ons glo dat ons geloofsgemeenskappe ruimtes van hoop moet wees vir mense wat met MIV lewe.

**Respons:** Ons verbind onsself om MIV dienste te verskaf wat elke individu se unieke fisiese, sosiale, emosionele en spirituele behoeftes aanspreek.

**Leier:** Ons glo dat volgelinge van ons geloofstradisie ‘n persoonlike verantwoordelikheid het om hulle MIV status te ken en om gedrag wat die risiko van MIV oordrag inhou sovêr moontlik te vermy.

**Respons:** Ons verbind ons om lede van ons geloofsgemeenskappe toe te rus met kennis van die volle omvang van voorkomingsopsies, sodat hulle hierdie verantwoordelikheid kan nakom.

**Almal:** Gedring deur ons gemeenskaplike waardes, en met gebede vir volharding, wysheid en goddelike leiding, verbind ons onsself om brûe te bou met ander geloofstradisies en nooi ons volgelinge van alle tradisies om met ons saam te werk om die VIGS epidemie te beëindig.

*Die Common Voice belofte is in samewerking met die Wêreldraad van Kerke se Ecumenical Advocacy Alliance ontwikkel. Vir meer inligting, besoek die webblad, www.CommonVoiceAIDS.org of kontak Dr. David Barstow, drbarstow@empactafrica.org*